মানালিতে শ্যুটিং করতে গিয়ে সমস্যায় পড়েছে ‘টিউবলাইট’ ছবির টিম। কিছুদিন আগেই লাদাখে শ্যুটিং সেরে সলমন খান এবং ছবির বাকি সদস্যেরা পাড়ি দিয়েছিলেন মানালিতে। কাজ শুরু করার আগে মানালির স্থানীয় লোকের কাছ থেকে বিশেষ অভ্যর্থনাও পেয়েছিলেন সলমন। সবই ঠিক চলছিল। মাঝে বাধ সাধল সেখানকার আবহাওয়া। ১২ হাজার ফুট উপরে শ্যুটিংয়ের ব্যবস্থা করা হয়েছিল। কিন্তু কাজ করতে গিয়ে তাঁরা দেখলেন, কুয়াশায় আচ্ছন্ন চারদিক। স্বাভাবিকভাবেই সেই সময়ের জন্য কাজ বন্ধ রাখতে হয়েছিল। পরিচালক কবীর খান সেখানকার ছবি পোস্ট করেছেন টুইটারে।